b'\n_START_ARTICLE_\nDaugpilio gele\xc5\xbeinkelio tiltas\n_START_SECTION_\nIstorija\n_START_PARAGRAPH_\nTilt\xc4\x85 suprojektavo in\xc5\xbeinierius Stanislovas Kerbedis, statybos vyko 1858\xe2\x80\x931862 m. Atidarytas 1862 m. gegu\xc5\xbe\xc4\x97s 9 d., paleidus traukini\xc5\xb3 eism\xc4\x85 ruo\xc5\xbee Daugpilis-Kaunas (257 varstai). Prad\xc5\xbeioje tai buvo metalinis trij\xc5\xb3 santvar\xc5\xb3 tiltas, kartu buv\xc4\x99s ir gele\xc5\xbeinkeliui, ir kitam sausumos transportui pritaikytas statinys. Per Pirm\xc4\x85j\xc4\xaf pasaulin\xc4\xaf kar\xc4\x85 1919 m. rugs\xc4\x97jo m\xc4\x97n. buvo susprogdintas tilto vidurinis tarpatramis, v\xc4\x97liau laikinai atstatytas, o 1920 m. pakeistas arkine konstrukcija._NEWLINE_1941 m. bir\xc5\xbeelio m\xc4\x97n. vermachto diversantai nes\xc4\x97kmingai band\xc4\x97 tilt\xc4\x85 susprogdinti, bet buvo jam pakenkta tik i\xc5\xa1 dalies. V\xc4\x97liau suremontuotu tiltu naudojosi vokie\xc4\x8di\xc5\xb3 kariuomen\xc4\x97. 1944 m. liepos 27 d. vokie\xc4\x8diai atsitraukdami tilt\xc4\x85 galiausiai susprogdino, ant jo u\xc5\xbevar\xc4\x99 e\xc5\xa1elon\xc4\x85 su \xc4\xafkalintais kra\xc5\xa1to gyventojais. Buvo laikinai atstatytas fronto poreikiams, o v\xc4\x97liau kapitaliai suremontuotas ir \xc4\xafgav\xc4\x99s dabar stovin\xc4\x8dio tilto formas.\n_START_SECTION_\nDuomenys\n_START_PARAGRAPH_\nTilto konstrukcij\xc4\x85 sudaro trys metalin\xc4\x97s santvaros, \xc4\xafrengtos ant dviej\xc5\xb3 tarpini\xc5\xb3 ir kranto atram\xc5\xb3. Ant vienos i\xc5\xa1 j\xc5\xb3 \xc4\xaftaisyta up\xc4\x97s vandens lygio matuokl\xc4\x97. Up\xc4\x97s vagoje pastebimos buvusi\xc5\xb3 atram\xc5\xb3 liekanos. De\xc5\xa1iniajame krante tilto t\xc4\x99sinyje \xc4\xafrengtas viadukas, kertantis gatv\xc4\x99. Tiltu nutiesta tik viena gele\xc5\xbeinkelio b\xc4\x97gi\xc5\xb3 v\xc4\x97\xc5\xbe\xc4\x97. Tiltas yra saugomas. Jo ilgis apie 400 m. Prie\xc5\xa1 tilt\xc4\x85 stovi pa\xc5\xa1to atstum\xc5\xb3 stulpas, 532 km atstumu nuo nulinio stulpo Var\xc5\xa1uvos stotyje Sankt Peterburge. Pats tiltas stovi 533 km.'